open-index/open-wikipedia-markdown huggingface dataset:
Γρηγόρης Γιάνναρος

Ο **Γρηγόρης Γιάνναρος** (29 Απριλίου 1936 - 5 Αυγούστου 1997) ήταν Έλληνας δημοσιογράφος και πολιτικός, από τα ηγετικά στελέχη του ΚΚΕ Εσωτερικού και εν συνεχεία του ενιαίου Συνασπισμού. Διατέλεσε διευθυντής της *[[Η Αυγή|Αυγής]]*, βουλευτής και αναπληρωτής υπουργός Βιομηχανίας, Ενέργειας και Τεχνολογίας στην οικουμενική κυβέρνηση Ξενοφώντα Ζολώτα.

Χαρακτηρίστηκε ως «ένας από τους πρωτοπόρους της νέας αριστερής σκέψης» στην Ελλάδα, ενώ ήταν αποδεκτός ως συνομιλητής τόσο από το ΚΚΕ όσο και από το ΠΑΣΟΚ.

## Βιογραφικά στοιχεία

Γεννήθηκε το 1936 στη Σαλμώνη Ηλείας, γιος του Κωνσταντίνου Γιάνναρου και της Γεωργούλας Ρούσσα. Δεύτερος ξάδελφός ήταν ο μετέπειτα Μητροπολίτης Θεσσαλονίκης Άνθιμος. Τελείωσε το τότε εξατάξιο Γυμνάσιο στον Πύργο και σπούδασε οικονομικά στην τότε ΑΣΟΕΕ. Αργότερα, κατά τη δεκαετία του 1960, έλαβε υποτροφία από τη Σοβιετική πρεσβεία στην Ελλάδα για να πραγματοποιήσει μεταπτυχιακές σπουδές και έρευνα στην Ακαδημία Κοινωνικών Επιστημών της Μόσχας, όπου παρέμεινε από το 1966 έως το 1970.

Οργανώθηκε από τα μαθητικά του ήδη χρόνια στην Αριστερά. Υπήρξε μέλος της παράνομης ΕΠΟΝ, ηγετικό στέλεχος της Νεολαίας ΕΔΑ και ακολούθως μέλος της Εκτελεστικής Επιτροπής της Δημοκρατικής Κίνησης Νέων «Γρηγόρης Λαμπράκης».

Οι εμπειρίες του στη Μόσχα τον οδήγησαν να απορρίψει το Σοβιετικό οικονομικοκοινωνικό πρότυπο και έτσι με τη διάσπαση του 1968 αποφάσισε να ενταχθεί στο ΚΚΕ Εσωτερικού, ωστόσο θεωρούσε πως σε διακρατικό επίπεδο η Ελλάδα και η Κύπρος πρέπει να διατηρούν καλές πολιτικές και οικονομικές σχέσεις με τη Σοβιετική Ένωση, κάτι που τον έκανε αποδεκτό συνομιλητή από το ΚΚΕ.

Από το 1977 έως το 1988 υπήρξε διευθυντής της εφημερίδας ''Αυγή'' καθώς και μέλος του Εκτελεστικού Γραφείου του ΚΚΕ Εσωτερικού. Ως διευθυντής της *Αυγής* ακολούθησε στάση «κριτικής υποστήριξης» προς την κυβέρνηση του Ανδρέα Παπανδρέου, αν και από το 1986 και μετά ο αντιπολιτευτικός τόνος αυξήθηκε. Παρέμεινε συμπαθής σε πολλά στελέχη και οπαδούς του ΠΑΣΟΚ παρά τα γεγονότα του 1989, καθώς διατήρησε ψύχραιμη στάση και απέφυγε τις προσωπικές επιθέσεις στον Ανδρέα Παπανδρέου κατά τη φορτισμένη εκείνη περίοδο.

Eξελέγη βουλευτής με τον Συνασπισμό της Αριστεράς και της Προόδου τρεις φορές (Ιούνιος και Νοέμβριος 1989, 1990). Την πρώτη φορά συγκέντρωσε 21.855 ψήφους στη Β΄ Αθηνών ενώ την τρίτη συγκέντρωσε τους περισσότερους σταυρούς στη Β΄ Αθηνών από το κόμμα του.

Στην οικουμενική κυβέρνηση του Ζολώτα, το 1989, διετέλεσε αναπληρωτής υπουργός Βιομηχανίας, Ενέργειας και Τεχνολογίας (ΥΒΕΤ), με υπουργό τον Αναστάσιο Πεπονή. Είχε συγγράψει τα βιβλία: *«Από τις αυταπάτες στην πραγματικότητα-Η Αριστερά μετά το ΄89»* (1990), *«Ευκαιρίες και παγίδες στο τέλος της μεταπολίτευσης»* (1995), *«Νέα Εποχή-Νέοι Στόχοι»* κ.α.

Απεβίωσε από καρκίνο το 1997 σε ηλικία 61 ετών στην Αθήνα και ενταφιάστηκε στο Α΄ νεκροταφείο Αθηνών.

## Παραπομπές


Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τον Συνασπισμό
Κατηγορία:Έλληνες αναπληρωτές υπουργοί Βιομηχανίας, Ενέργειας και Τεχνολογίας
Κρατικός Αερολιμένας Νέας Αγχιάλου

Ο **Κρατικός Αερολιμένας Νέας Αγχιάλου** (συντομογραφίες IATA: **VOL**, ICAO: **LGBL**, ΥΠΑ: **ΚΑΝΑ**) είναι κρατικός αερολιμένας στην Ελλάδα, κοντά στη Νέα Αγχίαλο Μαγνησίας. Η λειτουργία του ξεκίνησε το 1991. Βρίσκεται 24 χιλιόμετρα νοτιοδυτικά από το κέντρο της πόλης του Βόλου, ανάμεσα από Νέα Αγχίαλο και Αλμυρό και είναι εύκολα προσβάσιμος από τον αυτοκινητόδρομο 1 *(Αθηνών - Θεσσαλονίκης)*.

Το αεροδρόμιο έχει εξυπηρετήσει στο παρελθόν την αεροπορική σύνδεση Βόλου - Αθήνας καθώς και ναυλωμένες πτήσεις *(charter)* από πολλά μέρη της Ευρώπης.

Η ολοκλήρωση του νέου αεροσταθμού 9.000 τ.μ. τον Σεπτέμβριο του 2010, έδωσε ώθηση στην περαιτέρω ανάπτυξη του αερολιμένα και πλέον ο Βόλος διαθέτει ένα από τα πιο σύγχρονα περιφερειακά αεροδρόμια της Ελλάδας.

## Ο νέος αεροσταθμός
Το νέο κτήριο του αεροσταθμού λειτουργεί από το τέλος του 2010. Στο νέο κτήριο λειτουργούν κατάστημα αφορολογήτων ειδών *(duty free)*, γραφεία ενοικίασης αυτοκινήτων, κατάστημα ειδών περιπτέρου καθώς και κυλικείο. Στον σχεδιασμό που έχει γίνει περιλαμβάνει το ισόγειο όπου είναι η αίθουσα αναμονής και 10 θύρες εισόδου και εξόδου καθώς και άνω όροφο, όπου στεγάζεται το εστιατόριο. Ο περιβάλλον χώρος έχει εμβαδόν 24.000 τ.μ. ενώ διατίθεται φυλαγμένος χώρος στάθμευσης.

## Υποδομές
Το αεροδρόμιο βρίσκεται σε υψόμετρο 25 μέτρων από τη στάθμη της θάλασσας. Έχει έναν διάδρομο με διεύθυνση 08/26 και ασφάλτινη επιφάνεια. Το μήκος του διαδρόμου είναι 2.759 μέτρα, ενώ το πλάτος του 45 μ. Σχεδιάζεται η επέκταση του κατά τα ακόλουθα χρόνια ώστε να εξυπηρετεί τις αυξανόμενες ανάγκες του. Το σχέδιο εκπονείται σε πλαίσιο έξι φάσεων.

## Αεροπορικές εταιρείες και προορισμοί

## Συγκοινωνία

Με αυτοκίνητο η πρόσβαση στον αερολιμένα είναι εύκολη ακολουθώντας τη ειδική σήμανση που υπάρχει κατά μήκος του Αυτοκινητόδρομου 1, με την είσοδο του επιβατικού αεροσταθμού να είναι από τη πλευρά της Εθνικής Οδού.

Το Υπεραστικό ΚΤΕΛ Βόλου έχει καθιερώσει ειδικά δρομολόγια, τα οποία ξεκινούν από τον Βόλο, 2 ώρες πριν από κάθε πτήση 

## Παραπομπές


## Εξωτερικοί σύνδεσμοι
* Ελληνικά αεροδρόμια - Κρατικός Αερολιμένας Ν. Αγχιάλου

Νεας Αγχιαλου
Αερολιμενας
Αερολιμενας
Σιδηροδρομικός Σταθμός Χιλιομετρικού Σημείου 59,120 (Λαυρίου - Αγίων Αναργύρων)

Ο **Σιδηροδρομικός Σταθμός Χιλιομετρικού Σημείου 59,120 (Λαυρίου - Αγίων Αναργύρων)** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων. Βρισκόταν στη Νέα Φιλαδέλφεια και έλαβε το όνομά του από τη χιλιομετρική του θέση από το σταθμό Λαυρίου. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων. Βάσει της μελέτης Σουφλιά, ο σταθμός ταυτίζεται με τον σταθμό μετρό Ιφιγενείας (Δεκελείας, Ιφιγενείας και Τατοίου) της αρχικής γραμμής 5.

## Παραπομπές


Χιλιομετρικο Σημειο 59,120 (Λαυριου - Αγιων Αναργυρων)
Χιλιομετρικο Σημειο 59,120 (Λαυριου - Αγιων Αναργυρων)
Χιλιομετρικο Σημειο 59,120 (Λαυριου - Αγιων Αναργυρων)
Σιδηροδρομικός Σταθμός Μαδύτου

Ο **Σιδηροδρομικός Σταθμός Μαδύτου** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 60,000 από το σταθμό Λαυρίου. Βρισκόταν στην πλατεία Λαυρίου στην Νέα Φιλαδέλφεια (πλησίον στάσης ΟΣΥ Μάδυτος, Πίνδου και Χαλκίδος) και πήρε το όνομά του από τη συνοικία της (Νέας) Μαδύτου, την περιοχή της οποίας εξυπηρετούσε. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων. Σε κοντινή τοποθεσία στην συμβολή γέφυρας Βρυούλων με την Εθνική Οδό, προβλεπόταν ο σταθμός μετρό της Γραμμής 4 Μετρό Βρυούλων, σύμφωνα με την Μελέτη της Αττικό Μετρό το 2000.

Μαδυτος
Μαδυτος
Μαδυτος
Ρύσελσχαϊμ

Το **Ρύσελσχαϊμ** () είναι μια πόλη στο κρατίδιο της Έσσης στη Γερμανία. Είναι κτισμένη στις όχθες του ποταμού Μάιν, δυτικά της Φραγκφούρτης, στη μητροπολιτική περιοχή της, και έχει 59.203 κατοίκους.

Η βιομηχανική πόλη είναι η έδρα της αυτοκινητοβιομηχανίας Opel, η οποία ταυτίζεται και με την ίδια την πόλη, καθώς συνέβαλε στην ανάπτυξή της.

## Παραπομπές


Κατηγορία:Κωμοπόλεις της Γερμανίας
Κατηγορία:Πόλεις της Έσσης
Ιχθύς (αποσαφήνιση)

Η λέξη **ιχθύς** μπορεί να σημαίνει τα εξής:

## Ζωολογία
* Ψάρι
** Χονδριχθύες
** Οστεϊχθύες

## Αστρονομία
* Ιχθύες (αστερισμός)
* Ιχθύς Ιπτάμενος
* Ιχθύς Νότιος

## Άλλες χρήσεις
* Ιχθύες (αστρολογία)
* Ιχθύς (χριστιανισμός) (ακρωνύμιο των λέξεων **Ι**ησούς **Χ**ριστός **Θ**εού **Υ**ιός **Σ**ωτήρ)
Σιδηροδρομικός Σταθμός Νέας Ιωνίας (ΣΠΑΠ)

Ο **Σιδηροδρομικός Σταθμός Νέας Ιωνίας** ήταν σταθμός των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων, στη χιλιομετρική θέση 57,600 από το σταθμό Λαυρίου. Βρισκόταν στα όρια των τότε κοινοτήτων και σήμερα δήμων Νέας Ιωνίας και Ηρακλείου (Ιφιγενείας και Λεωφόρος Ηρακλείου) και πήρε το όνομά του από τη μία από τις κοινότητες που εξυπηρετούσε. Η ακριβής ημερομηνία εγκαινίων του σταθμού είναι άγνωστη και εικάζεται ότι ήταν το 1931. Έκλεισε το 1957, μαζί με τη γραμμή Λαυρίου - Αγίων Αναργύρων.

Ο σταθμός Νέας Ιωνίας των Σιδηροδρόμων Πειραιώς - Αθηνών - Πελοποννήσου δεν πρέπει να συγχέεται με τον Σιδηροδρομικό Σταθμό Νέας Ιωνίας των Σιδηροδρόμων Αττικής, ο οποίος βρισκόταν προς νότον του σταθμού των Σ.Π.Α.Π. και στη θέση του οποίου αργότερα κατασκευάστηκε ο σταθμός Νέας Ιωνίας του μετρό της Αθήνας.

Νεα Ιωνια (ΣΠΑΠ)
Νεα Ιωνια (ΣΠΑΠ)
Νεα Ιωνια (ΣΠΑΠ)
Κατηγορία:Νέα Ιωνία Αττικής
Μαλακοπή Θεσσαλονίκης

Η **Μαλακοπή** αποτελεί συνοικία της νοτιοανατολικής πλευράς του πολεοδομικού συγκροτήματος Θεσσαλονίκης που έλαβε το όνομά της από την μικρασιατική πόλη Μαλακοπή της Καππαδοκίας. Διοικητικά το μεγαλύτερο κομμάτι της περιοχής ανήκει στο Δήμο Πυλαίας, ωστόσο το βόρειο κομμάτι βρίσκεται στο Δήμο Θεσσαλονίκης.

## Τοπωνύμιο
Οι πρώτοι κάτοικοι που εγκαταστάθηκαν στην περιοχή, ήταν Μικρασιάτες πρόσφυγες από την Μαλακοπή Καππαδοκίας της Μικράς Ασίας, μετά την Ανταλλαγή Πληθυσμών, την περίοδο 1923-1924. Σε ανάμνηση της πατρίδας τους, ονόμασαν τον συνοικισμό Μαλακοπή.

## Γεωγραφία
Βρίσκεται στα νοτιοανατολικά του κέντρου και καταλαμβάνει μικρό τμήμα στα ανατολικά της Τούμπας. Συνορεύει στα βορειοανατολικά με το συνοικισμό Κωνσταντινοπολιτών και το δάσος του Σέιχ Σου, στα Νότια με τον κεντρικό συνοικισμό της Πυλαίας, τμήματα της Κάτω Τούμπας και της Χαριλάου. Την περιοχή διασχίζουν δυο ρέματα, το ρέμα Σταγειρίτη και η *περιφερειακή τάφρος*. Παράλληλα στην περιφερειακή τάφρο βρίσκεται το λεγόμενο "ανάχωμα", που χρησιμεύει ως πεζόδρομος και τόπος αναψυχής, λόγω της βλάστησης. Η περιοχή νότια του αναχώματος αναφέρεται και ως "*Κάτω Μαλακοπή*"

## Συγκοινωνία
Η περιοχή της Μαλακοπής συγκοινωνιακά εξυπηρετείται από τις ακόλουθες λεωφορειακές γραμμές:

## Εκπαίδευση
Λειτουργούν 3 Δημοτικά Σχολεία (105ο, 21ο και 109ο Δημοτικό Θεσσαλονίκης), 2 Γυμνάσια (1ο και 2ο Γυμνάσιο Μαλακοπής) και 2 Λύκεια (10ο και 12ο Γενικό Λύκειο Θεσσαλονίκης).

## Αθλητισμός
Βορειοανατολικά του κτιριακού συγκροτήματος του 105ου Δημοτικού Σχολείου βρίσκεται το γήπεδο του «Ποδοσφαιρικoύ Ομίλου Μαλακοπής». Το γήπεδο είναι του Δήμου Θεσσαλονίκης και δίνεται άδεια σε όποια τοπική ομάδα ποδοσφαίρου θέλει να κάνει προπόνηση. Οι ομάδες που προπονούνται είναι η ΑΕΕΤ(Ελπίδα Τούμπας), τα Λιονταράκια, τα Αετόπουλα, κ.α.

## Θρησκεία
Επίσης επί της οδού Σταγειρίτη βρίσκεται ο Ιερός Ναός Αγίου Χριστοφόρου.

## Ύδρευση
Η περιοχή της Μαλακοπής υδροδοτούνταν από περιφερειακό δίκτυο υδροδότησης μέχρι τα τέλη Ιανουαρίου 2008, οπότε και συνδέθηκε απευθείας με το ενιαίο δίκτυο της Ε.Υ.Α.Θ..

## Παραπομπές


Κατηγορία:Συνοικίες και περιοχές Θεσσαλονίκης
Πέδρο Ολντόνι

Ο **Πέδρο Ολντόνι** ( πλήρες όνομα Pedro Henrique Oldoni do Nascimento)είναι Βραζιλιάνος ποδοσφαιριστής που αγωνίζεται στην Ατλέτικο Παραναένσε.

## Βιογραφικό
Ο **Πέδρο Ολντόνι** γενήθηκε στις 26 Σεπτεμβρίου του 1985 στο Πάτο Μπράνκο της Βραζιλίας και αναδείχθηκε απο τις ακαδημίες της Ατλέτικο Παραναένσε.
Το 2004 δόθηκε δανεικός στην τοπική Σιανόρτε όπου γρήγορα έκανε τη διαφορά και απο το 2005 ο υψηλόσωμος επιθετικός αγωνίζεται στην στην Ατλέτικο Παραναένσε με την οποία έχει πετύχει 14 γκολ σε 22 εμφανίσεις .

## Εξωτερικοί σύνδεσμοι

*Pedro Oldoni Προφίλ στο sambafoot.com
*Pedro Oldoni Προφίλ στο soccerway.com

Κατηγορία:Βραζιλιάνοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Ατλέτικο Παραναένσε
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές ΚΝ Νασιονάλ
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Καμπεονάτο Μπραζιλέιρο Σέριε Β
Κατηγορία:Ποδοσφαιριστές Καμπεονάτο Μπραζιλέιρο Σέριε Γ
Πολιτικό άσυλο

Το **πολιτικό άσυλο** είναι μια μορφή προστασίας που παρέχει στο έδαφός της μια χώρα, σε ένα άτομο που διώκεται ή επικαλείται βάσιμο ενδεχόμενο δίωξης έξω από αυτήν, όπως για παράδειγμα στην αλλοδαπή πατρίδα του. Η δίωξη από την οποία μπορεί να προστατεύεται με πολιτικό άσυλο κάποιος μπορεί να έχει ως αιτία τη φυλή του, την εθνικότητά του, τη θρησκεία του, τις πολιτικές του απόψεις ή τη συμμετοχή του σε μια ιδιαίτερη κοινωνική ομάδα ή κοινωνικές δραστηριότητες. Το πολιτικό άσυλο παρέχεται υπό τη Σύμβαση της Γενεύης του 1951 στα σημεία που αυτή αφορά το «Καθεστώς των Προσφύγων».

## Ιστορία
Στα αρχαία χρόνια το άσυλο ως στην Ελλάδα προέκυπτε ως καταφύγιο θρησκευτικού χαρακτήρα, κάποιος δηλαδή μπορούσε να ζητήσει προστασία μέσα σε ναούς. Αντίστοιχα, στον Μεσαίωνα το καταφύγιο ήταν μια εκκλησία.

## Διάκριση προσφύγων και οικονομικών μεταναστών
Συχνά συγχέεται ο όρος του πρόσφυγα με αυτόν του οικονομικού μετανάστη. Πρόσφυγας καθορίζεται αυτός που του χορηγείται εξ ανάγκης πολιτικό άσυλο από μια κυβέρνηση. Ο οικονομικός μετανάστης μπορεί να έχει την ανάγκη της μετανάστευσης, για πολιτικούς ή μη λόγους, κυρίως όμως οικονομικούς, και δεν έχει την αναγνώριση του πολιτικού πρόσφυγα από την κυβέρνηση της χώρας στην οποία έχει μεταναστεύσει.

## Δείτε επίσης
*  

## Παραπομπές


Κατηγορία:Άσυλο
Κατηγορία:Διεθνές Δίκαιο
Κατηγορία:Μετανάστευση
Μπάφι

Με το όνομα **Μπάφι** ονομάζονταν στο παρελθόν τα χωριά:
*Κρυονέρι Αττικής, πρώην Μπάφι
*Αγία Ελένη Τροιζηνίας, πρώην Μπάφι

Επίσης, Μπάφι ονομάζονται: 
* Μια οικιστική τοποθεσία (μικρός μη αναγνωρισμένος οικισμός) της Τοπικής Κοινότητας Πάου του Δήμου Καλαβρύτων: Μπάφι Αχαΐας
* Ένα ορειβατικό καταφύγιο της Πάρνηθας: Ορειβατικό Καταφύγιο Μπάφι

Κατηγορία:Αποσαφηνίσεις ελληνικών τοπωνυμίων
Τοτέμ

80px|thumb
Η λέξη **Τοτέμ** προέρχεται από ινδιάνικες φυλές του Καναδά και περιγράφει κάθε φυσικό αντικείμενο, ζώο, ή φυτό, για το οποίο πιστεύουν ότι έχει ιερές ιδιότητες κι έτσι το εκτιμούν ως προστάτη της πατριάς, της φυλής, και, γενικότερα ως γενάρχη. Κάθε φυλή έχει και το δικό της τοτέμ κι απαγορεύεται κανείς να το πειράξει ή να το θίξει ακόμη και να αναφέρει τ' όνομά του. Όλα τα έθιμα, που έχουν σχέση με το τοτέμ και αυτή η ίδια η πίστη στα τοτέμ, με μία λέξη ονομάζονται τοτεμισμός.

Το παλαιότερο γνωστό ξύλινο γλυπτό Τοτέμ στον πλανήτη,  σχεδόν τριών μέτρων, που μετράει χιλιάδες χρόνια ζωής, βρίσκεται σε έναν παλιό θάλαμο ενός σκοτεινού μουσείου της Ρωσίας στα Ουράλια Όρη, όχι μακριά από τα σιβηρικά σύνορα. Το είδωλο του Σιγκίρ, όπως ονομάζεται, είναι ένα τοπίο πνευμάτων που μπερδεύει τον σύγχρονο παρατηρητή. 

## Λογοτεχνία
Οι ποιητές, και σε μικρότερο βαθμό οι συγγραφείς μυθοπλασίας, χρησιμοποιούν συχνά ανθρωπολογικές έννοιες, συμπεριλαμβανομένης της ανθρωπολογικής κατανόησης του τοτεμισμού. Για το λόγο αυτό, η λογοτεχνική κριτική συχνά καταφεύγει σε ψυχαναλυτικές, ανθρωπολογικές αναλύσεις. 

## Δείτε επίσης
* Φυλαχτό
* Βασκανία
* Ταμπού
* Φετιχισμός

## Παραπομπές


Κατηγορία:Ιθαγενείς λαοί της Αμερικής
Κατηγορία:Λαογραφία
Στενογραφία

Η **στενογραφία** είναι μέθοδος ταχύτατης γραφής με ειδικό αλφάβητο, που δίνει την ευκαιρία να παρασταθεί ολόκληρη λέξη με απλή μονοκοντυλιά και έτσι να μπορεί αυτός που γράφει να παρακολουθεί τον προφορικό λόγο. Ως παράδοση οι στενογράφοι εργάζονται σε κοινοβούλια και δικαστήρια ενώ σε άλλους χώρους είναι πλέον σπάνιοι.

## Ιστορία
Πρώτο το εφευρετικό πνεύμα των αρχαίων Ελλήνων άρχισε να απλοποιεί διάφορα γράμματα ή να παραλείπει άλλα στις επιγραφές από τον 4ο αι. π.Χ. Πριν να καθιερωθεί ο όρος στενογραφία, υπήρχαν οι ονομασίες σημειογραφία, ταχυγραφία και σπάνια οξυγραφία. Από την αρχαία Ελλάδα πήραν τη σημειογραφία οι Ρωμαίοι κι ασχολήθηκαν μ' αυτήν κύρια ο Κικέρωνας κι ο φίλος του Τύλιος Τίρωνας. Από κει μεταδόθηκε στο Βυζάντιο και από τον 6ο μ.Χ. αι. άρχισε η σταδιακή εμφάνιση της σημειογραφίας. 

Μετά το 15ο αι. στην Αγγλία ασχολήθηκαν με την εφεύρεση στενογραφικών συστημάτων ο Πλίμουθ, ο Μπράιτ, ο Ουίλις, ο Σέλτον, ο Τέιλορ και ο Ισαάκ Πίτμαν του οποίου το σύστημά ήταν αυτό που τελικά επικράτησε. Στη Γερμανία η στενογραφική κίνηση αρχίζει από το 1796 ώσπου τελικά καθιερώθηκε η ενοποιημένη γερμανική στενογραφία επίσημα από το κράτος. 

Στην Ελλάδα επικράτησε περισσότερο το γερμανικό σύστημα του Γκαμπελσμπέργκερ που προσαρμόστηκε στα ελληνικά από τον Ιωσήφ Μίνδλερ.

Στη στενογραφία ισχύει ο κανόνας "γράφε όπως ακούς", δηλαδή δεν τηρείται η ορθογραφία. Τα κεφαλαία, οι τόνοι, τα πνεύματα και τα σημεία στίξης εκτός από το ερωτηματικό καταργούνται.

Κατηγορία:Αλφάβητο
Κατηγορία:Συστήματα γραφής
Μεσογειακοί Αγώνες 2013

Οι Μεσογειακοί Αγώνες του 2013 ήταν οι 17οι Μεσογειακοί αγώνες. Οι αγώνες διεξήχθησαν από τις 24 Ιουνίου μέχρι τις 3 Ιουλίου του 2013 στη Μερσίνη της Τουρκίας. Έλαβαν μέρος περισσότεροι από 3.000 αθλητές από 24 διαφορετικές χώρες σε 28 αθλήματα. Ο αριθμός των χωρών αποτελεί ρεκόρ, δεδομένου πως για πρώτη φορά μετέχει η Πρώην Γιουγκοσλαβική Δημοκρατία της Μακεδονίας. Αρχικά οι αγώνες είχαν ανατεθεί στο Βόλο και στη Λάρισα, στην Ελλάδα, αλλά οικονομικοί λόγοι οδήγησαν στην αλλαγή της έδρας.

## Αθλήματα

## Χώρες που λαμβάνουν μέρος

## Πίνακας μεταλλίων
*Από τον επίσημο δικτυακό τόπο των Μεσογειακών Αγώνων του 2013*.

## Αρχική ανάθεση στην Ελλάδα
100px|right|thumb|Το έμβλημα που είχε εγκριθεί για τους Μεσογειακούς Αγώνες του Βόλου. 

Αρχικά ως διοργανώτριες πόλεις είχαν επιλεγεί ο Βόλος και η Λάρισα (ως συνδιοργάνωση), σε ψηφοφορία στις 27 Οκτωβρίου του 2007, στην Πεσκάρα της Ιταλίας. Η επιτροπή διεκδίκησης των Μεσογειακών Αγώνων του 2013 ορίστηκε το 2006 από τον τότε υφυπουργό αθλητισμού Ορφανό και πρόεδρός της ορίστηκε ο Ισίδωρος Κούβελος. Η ψηφοφορία ήταν οριακή, ενώ φαβορί για την ανάληψη των αγώνων θεωρείτο η Ριέκα της Κροατίας, η οποία διεκδικούσε τους αγώνες για τέταρτη φορά. Η απόφαση για την ανάληψη των Μεσογειακών Αγώνων από το Βόλο και τη Λάρισα ήταν οριακή και κρίθηκε στην δεύτερη ψηφοφορία, με διαφορά 3 ψήφων.

Στην Πεσκάρα της Ιταλίας όπου πραγματοποιήθηκαν οι εργασίες της Διεθνούς Επιτροπής Μεσογειακών Αγώνων μετέβησαν πλήθος κυβερνητικών εκπροσώπων μεταξύ των οποίων ο Ορφανός, η Φάνη Πάλλη - Πετραλιά και η Ντόρα Μπακογιάννη. Γενικός γραμματέας της ΔΕΜΑ ήταν ο Μίνως Κυριακού, ο οποίος και υπέγραψε το πρωτόκολλο ανάληψης των Μεσογειακών Αγώνων με τον δήμαρχο του Βόλου. Στις 15 Μαΐου του 2008 ορίστηκαν και τα μέλη της οργανωτικής επιτροπής των αγώνων μεταξύ των οποίων οι: Ερωτόκριτος Νεόφυτος (πρόεδρος), Θεόδωρος Δραβίλλας (Γ.Γ. Υπουργείου Πολιτισμού), Σταύρος Δουβής (Γ.Γ. Υφυπουργείο Αθλητισμού), Λάμπης Νικολάου (Αντιπρόεδρος της ΔΟΕ) κ.α.

Στις 28 Ιανουαρίου 2011 η Διεθνής Επιτροπή Μεσογειακών Αγώνων, σε έκτακτη συνεδρίασή της, αποφάσισε να πάρει πίσω τους Αγώνες από το Βόλο και τη Λάρισα λόγω μεγάλης καθυστέρησης στην εκτέλεση των έργων, ως συνέπεια της τότε οικονομικής κρίσης. Η Ελληνική Οργανωτική Επιτροπή ενώ αρχικά είχε υποσχεθεί επίσημα να κατασκευάσει από ένα νέο Ολυμπιακό χωριό σε κάθε μία από τις 2 πόλεις, ξαφνικά τότε άλλαξε γνώμη λόγω υψηλότατου κόστους και πρότεινε τη φιλοξενία των αθλητών σε ξενοδοχεία και κρουαζιερόπλοια, αλλά η Διεθνής Επιτροπή δεν το δέχτηκε και με αφορμή αυτή την αλλαγή αφαίρεσε τη διοργάνωση από τη χώρα.

## Παραπομπές


## Εξωτερικοί σύνδεσμοι
* Iστοσελίδα προετοιμασίας Μεσογειακών Αγώνων Bόλου
* Επίσημη ιστοσελίδα Μεσογειακών Αγώνων 2013 (τουρκική)
* Επίσημη ιστοσελίδα Μεσογειακών Αγώνων 2013 (αγγλική)

2013
Κατηγορία:Αθλητισμός στην Τουρκία
Μεσογειακοι Αγωνες
Συνθήκη Βελιγραδίου

Ο όρος **Συνθήκη Βελιγραδίου** ή **Συνθήκη του Βελιγραδίου** μπορεί ν΄ αναφέρεται στις παρακάτω συνθήκες:

* Συνθήκη του Βελιγραδίου (1739)
* Συνθήκη Βελιγραδίου (1781)
* Συνθήκη Βελιγραδίου (1904)
* Συνθήκη Βελιγραδίου (1937)

## Δείτε επίσης
* Συμφωνία Βελιγραδίου

Βελιγραδίου
Σάο Τομέ (νησί)

μικρογραφία|δεξιά|250px|Τροπικό δάσος στο Σάο Τομέ
Το **Σάο Τομέ** είναι το μεγαλύτερο από τα δύο νησιά που συναποτελούν το Σάο Τομέ και Πρίνσιπε, στον Ατλαντικό Ωκεανό. Έχει έκταση 854 τετραγωνικά χιλιόμετρα και σε αυτό ζει το 96% του συνολικού πληθυσμού ρης μικρής χώρας (γύρω στις 133.600 κατοίκους). Η θέση του είναι στα 2 χιλιόμετρα βόρεια του Ισημερινού. Το ψηλότερο σημείο του είναι τα 2.024 μ. στο Πίκο ντε Σάο Τομέ . Στη βορειότερη ακτή του νησιού βρίσκεται και η πρωτεύουσα του κράτους, που επίσης ονομάζεται Σάο Τομέ. Η πλησιέστερη πόλη είναι η Πορτ Ζεντίλ της Γκαμπόν, η οποία βρίσκεται στα ανατολικά και απέχει 240 χιλιόμετρα.

## Γλώσσες
Η κύρια γλώσσα είναι τα πορτογαλικά, ωστόσο υπάρχουν πολλοί κάτοικοι που ομιλούν τη γλώσσα Φόρρο και την Ανγκολάρ, οι οποίες βασίζονται στα πορτογαλικά και είναι Κρεολικές.

## Γεωλογία
Ολόκληρο το νησί του Σάο Τομέ είναι ηφαιστειογενές και το μεγαλύτερο μέρος της λάβας που εξερράγη τα τελευταία εκατομμύρια χρόνια έχει γίνει βασάλτης. Ο πιο πρόσφατα χρονολογημένος βράχος είναι ηλικίας 100.000 ετών.
## Περιβάλλον και οικονομία
Στο νησί υπάρχουν δάση και η γεωργία αποτελεί την κύρια ασχολία στις βόρειες και στις ανατολικές ακτές. Τα κύρια προϊόντα που παράγονται είναι κακάο, καφές, κόπρα και φοινικέλαιο. ενώ αρκετοί κάτοικοι εργάζονται και στις βιομηχανίες αλιείας.

Έχουν βρεθεί κοιτάσματα πετρελαίου μεταξύ του Σάο Τομέ και της Νιγηρίας. Η πρόσφατη αυτή ανακάλυψη έκανε πολλούς να τη θεωρήσουν απειλή για την πολιτική σταθερότητα της χώρας και για το φυσικό περιβάλλον. Ως αποτέλεσμα, η κυβέρνηση του νησιωτικού κράτους θέσπισε ειδική νομοθεσία για το θέμα.

## Φυσική ιστορία
### Πτηνά
Στο νησί ζουν 63 είδη γνωστών πτηνών και άλλα 36 που δεν έχουν επιβεβαιωθεί. Εξ αυτών, τα 19 είναι ενδημικά . Μερικά από αυτά, όπως η μαύρη ίβις (*Bostrychia olivacea bocagei*) θεωρείται απειλούμενο με εξαφάνιση, όπως και 8 άλλα είδη.

## Παραπομπές


## Πηγές
* CIA Word Fact Book 

## Εξωτερικοί σύνδεσμοι
* 

Κατηγορία:Νησιά της Αφρικής
Κατηγορία:Γεωγραφία του Σάο Τομέ και Πρίνσιπε
Συνθήκη Βουκουρεστίου

Ο όρος **Συνθήκη Βουκουρεστίου** μπορεί ν΄ αναφέρεται στις ακόλουθες συνθήκες:

* Συνθήκη Βουκουρεστίου (1812)
* Συνθήκη Βουκουρεστίου (1886)
* Συνθήκη Βουκουρεστίου (1913)

## Δείτε επίσης
* Συνδιάσκεψη Βουκουρεστίου (1886)
* Διάσκεψη Βουκουρεστίου (1912-1913)
* Συμφωνία Βουκουρεστίου (1941)

Βουκουρεστίου
Δημήτρης Κοιλιάρας

Ο **Δημήτρης Κοιλιάρας** γεννήθηκε στις 23 Φεβρουαρίου του 1986. Είναι Έλληνας μεσοεπιθετικός ποδοσφαιριστής, διεθνής με την Εθνική Ελπίδων. Ξεκίνησε την καριέρα του από τον Εργοτέλη όπου έκανε τα πρώτα επαγγελματικά του βήματα και τον οδήγησαν να μπαίνει στα μεταγραφικά σχέδια των μεγάλων ομάδων όπως Παναθηναϊκός και ΑΕΚ, τελικώς όμως ο Πανιώνιος έφτασε σε συμφωνία με τον Εργοτέλη κάνοντας την πιο ακριβή μεταγραφή έως σήμερα στην ιστορία του Πανιωνίου.

## Βιογραφικό
Ο Κοιλιάρας ξεκίνησε το ποδόσφαιρο στην επαγγελματική ομάδα του Ηροδότου της Νέας Αλικαρνασσού Ηρακλείου. Το 2002 μετακινήθηκε στον στον γειτονικό Εργοτέλη, με τον οποίο έκανε ξεκίνησε την επαγγελματική του καριέρα και έκανε το ντεμπούτο του στην Α΄ Εθνική τη σεζόν 2004 - 05. Παίζει με ευχέρεια τόσο στην αριστερή όσο και στη δεξιά πλευρά της μεσαίας γραμμής. Οι εντυπωσιακές του εμφανίσεις τις σεζόν 2006 - 07 και 2007 - 08 προκάλεσαν το ενδιαφέρον του Ολυμπιακού και κυρίως του Παναθηναϊκού αλλά τελικά στις 16 Μαΐου του 2008 υπέγραψε συμβόλαιο συνεργασίας 4 ετών με τον Πανιώνιο.
Στους «κυανέρυθρους» δεν κατάφερε να κερδίσει θέση στη βασική ενδεκάδα,πράγμα το οποίο οφείλεται κυρίως στο ότι η θητεία του στην ομάδα συνέπεσε με την άφιξη των διεθνών Ουρουγουανών Άλβαρο Ρεκόμπα και Φαμπιάν Εστογιάνοφ που αγωνίζονταν στην ίδια περίπου θέση με αυτόν.

Ακολούθησε μία σύντομη επιστροφή στον Εργοτέλη με την μορφή δανεισμού καθώς και η παραμονή για 1,5 χρόνο στον Λεβαδειακό. Τον Ιούλιο του 2012 αποκτήθηκε από την κυπριακή ΑΕΠ Πάφου από την οποία αποχώρησε τον Δεκέμβριο του ίδιου έτους ένεκα των οικονομικών προβλημάτων του συλλόγου.

## Καριέρα

## Παραπομπές


Κατηγορία:Έλληνες ποδοσφαιριστές
Εβαρίστο Καρβάλιο

Ο **Εβαρίστο Καρβάλιο** (Evaristo do Espírito Santo Carvalho, 22 Οκτωβρίου 1941 - 28 Μαΐου 2022) ήταν πολιτικός, ο οποίος χρημάτισε  Πρόεδρος του Σάο Τομέ και Πρίνσιπε από το 2016 έως το 2021. Εξελέγη πρόεδρος από τον πρώτο γύρο στις 17 Ιουλίου 2016 επικρατώντας του έως τότε προέδρου, Μανουέλ Πίντο ντα Κόστα. Υπηρέτησε και ως πρωθυπουργός της χώρας του δύο φορές, από τις 7 Ιουλίου 1994 ως τις 25 Οκτωβρίου 1994 και ξανά από τις 26 Σεπτεμβρίου 2001 ως τις 28 Μαρτίου 2002. Ανήκει στο κόμμα Ανεξάρτητη Δημοκρατική Δράση (ADI).

Στις 3 Σεπτεμβρίου 2021 παρατάθηκε η εντολή του Καρβάλιο, η οποία έληγε στις 5 Σεπτεμβρίου 2021. Ο δεύτερος γύρος των προεδρικών εκλογών θα πραγματοποιηθεί μόνο στις 5 Σεπτεμβρίου. Σε μια άνευ προηγουμένου κατάσταση, λόγω διαφωνίας για την εγκυρότητα των αποτελεσμάτων του πρώτου γύρου , αναβλήθηκε δύο φορές η διεξαγωγή του δεύτερου γύρου των εκλογών. Συνακόλουθα, το Κοινοβούλιο ψήφισε την παράταση της εντολής του Εβαρίστο Καρβάλιο.

Απεβίωσε σε ηλικία 80 ετών από μακρά ασθένεια στις 28 Μαΐου 2022. 

## Παραπομπές


Κατηγορία:Πρωθυπουργοί του Σάο Τομέ και Πρίνσιπε
Κατηγορία:Πρόεδροι του Σάο Τομέ και Πρίνσιπε
Κάρλος Γκράσα

Ο **Κάρλος Γκράσα** (*Carlos Alberto Monteiro Dias da Graça*, 22 Δεκεμβρίου 1931 – 17 Απριλίου 2013 ) ήταν πολιτικός από το Σάο Τομέ και Πρίνσιπε. Διετέλεσε πρωθυπουργός της νησιωτικής χώρας από το 1994 ως το 1995.

## Καριέρα
Ο Γκράσα διορίστηκε πρωθυπουργός στις 25 Οκτωβρίου 1994 και ανατράπηκε με βραχύβιο πραξικόπημα στις 15 Αυγούστου 1995. Η εκλεγμένη κυβέρνηση αποκαταστάθηκε στην εξουσία στις 21 Αυγούστου 1995 και παρέμεινε πρωθυπουργός ως τις 31 Δεκεμβρίου 1995. Κατήλθε ως υποψήφιος στις προεδρικές εκλογές το 1996 αλλά ήρθε τελευταίος συγκεντρώνοντας μόνο το 5,4% των ψήφων.
Ήταν μέλος του Κινήματος για την Απελευθέρωση του Σάο Τομέ και Πρίνσιπε/Σοσιαλδημοκρατικού Κόμματος (MLSTP/PSD). Προτού γίνει πρωθυπουργός, υπηρέτησε ως υπουργός Εξωτερικών από το 1988 ως το 1990. Εξελέγη πρόεδρος της επιτροπής κοινωνικών υποθέσεων και στο τέλος της θητείας του το 2006 αποσύρθηκε από την ενεργό ζωή του πολιτικού κόμματος.

## Έργα
Εξέδωσε διάφορα έργα, όπως:
**Δοκίμιο για την ανθρώπινη κατάσταση* (2004, με την επιμέλεια του Ινστιτούτου για τη Δημοκρατία και για την Ανάπτυξη)
**Ο πολιτικός Ιωάννης Παύλος Β΄, ο ρόλος του στην πτώση του κομμουνισμού* (2006, επιμ. της UNEAS-Εθνικής Ένωσης Συγγραφέων και Καλλιτεχνών)
**Τσε Γκεβάρα: ο μυθικός χαρακτήρας*, τεύχος IDD και Αυτοβιογραφία
**Πολιτικά απομνημονεύματα των εθνικιστών του Σάο Τομέ Sui Generis* (επιμ. έκδοσης UNEAS)

## Θάνατος
Πέθανε το 2013 σε ηλικία 81 ετών.

## Παραπομπές


Κατηγορία:Πρωθυπουργοί του Σάο Τομέ και Πρίνσιπε
Ραούλ Μπραγκάνσα Νέτο

Ο **Ραούλ Μπραγκάνσα Νέτο** (Raul Wagner da Conceição Bragança Neto, 1946 - 17 Απριλίου 2014) ήταν πολιτικός από το Σάο Τομέ και Πρίνσιπε. Διετέλεσε πρωθυπουργός της νησιωτικής χώρας από το 1996 ως το 1999.

## Σταδιοδρομία
Έγινε πρωθυπουργός στις 19 Νοεμβρίου 1996 και παρέμεινε στο αξίωμα ως τις 5 Ιανουαρίου 1999. Ήταν μέλος του Κινήματος για την Απελευθέρωση του Σάο Τομέ και Πρίνσιπε- Σοσιαλδημοκρατικό Κόμμα (MLSTP-PSD) και υπηρέτησε ως ταγματάρχης στο στρατό της χώρας.

## Θάνατος
Πέθανε το 2014 σε ηλικία 68 ετών.

## Παραπομπές


Κατηγορία:Πρωθυπουργοί του Σάο Τομέ και Πρίνσιπε
Γκαμπριέλ Κόστα

Ο **Γκαμπριέλ Κόστα** (Gabriel Arcanjo Ferreira da Costa, γενν. το  1954) είναι πολιτικός, πρωθυπουργός του Σάο Τομέ και Πρίνσιπε, από τις 12 Δεκεμβρίου 2012 ως τις 25 Νοεμβρίου 2014. Υπηρέτησε ξανά στην πρωθυπουργία αλλά για βραχύβιο χρονικό διάστημα, από τις 28 Μαρτίου ως τις 7 Οκτωβρίου 2002.

## Πρωθυπουργός
Ο Κόστα υπηρέτησε ως πρεσβευτής στην Πορτογαλία από το 2000 ως το 2002. Τον Απρίλιο του 2002 διορίστηκε πρωθυπουργός και ηγήθηκε κυβέρνησης συνασπισμού. Ωστόσο, απολύθηκε στις 27 Σεπτεμβρίου 2002 από τον Πρόεδρο Φραντίκε ντε Μενέζες έπειτα από αναταραχή στο στράτευμα με αφορμή κάποιες αμφιλεγόμενες κρίσεις. Στις 3 Δεκεμβρίου 2012 ο Κόστα διορίστηκε ξανά στο πρωθυπουργικό αξίωμα από τον Πρόεδρο Μανουέλ Πίντο ντα Κόστα, έπειτα από την απόλυση του Πατρίς Τροβοάντα, ο οποίος απώλεσε την πλειοψηφία των εδρών του κόμματός του έπειτα από πρόταση δυσπιστίας.

## Παραπομπές


Κατηγορία:Πρωθυπουργοί του Σάο Τομέ και Πρίνσιπε
Μανουέλ Πίντο ντα Κόστα

Ο **Μανουέλ Πίντο ντα Κόστα** (*Manuel Pinto da Costa*, 1937-) είναι οικονομολόγος , που χρημάτισε Πρόεδρος του Σάο Τομέ και Πρίνσιπε από το 2011 ως το 2016. Διετέλεσε ξανά αρχηγός Κράτους από την ανεξαρτησία το 1975 ως το 1991. Ηγήθηκε μονοκομματικού σοσιαλιστικού καθεστώτος, υπό το κόμμα *"Κίνημα για την Απελευθέρωση του Σάο Τομέ και Πρίνσιπε (MLSTP)"*. Ομιλεί απταίστως πορτογαλικά και γερμανικά. 

## Βιογραφία
Γεννήθηκε στις 5 Αυγούστου 1937. Σπούδασε στη Λαϊκή Δημοκρατία της Γερμανίας. Ανήλθε στην προεδρία της χώρας στις 12 Ιουλίου του 1975, οπότε και έγινε ανεξάρτητη. Ο Πίντο ντα Κόστα κυβέρνησε απολυταρχικά ως την εφαρμογή μέτρων για εκδημοκρατισμό της χώρας, το 1991. 

Υπήρξε υποψήφιος για την προεδρία της χώρας το 1996. Στο δεύτερο γύρο έλαβε 47,26% των ψήφων, χάνοντας από το Μιγκέλ Τροβοάντα. Στις προεδρικές εκλογές του 2001 κατήλθε ξανά υποψήφιος, έχασε όμως με 40% περίπου και Πρόεδρος εξελέγη ο Φραντίκε ντε Μενέζες, στον πρώτο γύρο.

Σε έκτακτο συνέδριο του MLSTP που διεξήχθη τον Μάιο του 1998 ο Μανουέλ Πίντο ντα Κόστα εξελέγη χωρίς αντίπαλο στην προεδρία του κόμματος. Στα τέλη Φεβρουαρίου του 2005 εξελέγη να τον διαδεχθεί ο Γκιλιέρμε Ποσέρ ντα Κόστα.

Το 2002 ο ντα Κόστα δέχθηκε επίθεση ενόπλων στο γραφείο του. Παραμένουν άγνωστα τα κίνητρα αυτής της επίθεσης.

Στις εκλογές που έγιναν το 2011 ο ντα Κόστα κατήλθε ως ανεξάρτητος και εξελέγη για δεύτερη φορά (όχι συνεχόμενη) ως πρόεδρος του Σάο Τομέ και Πρίνσιπε, κερδίζοντας στον δεύτερο γύρο στις 7 Αυγούστου τον Εβαρίστο Καρβάλιο με ποσοστό γύρω στο 53% Η ορκωμοσία του έγινε στις 3 Σεπτεμβρίου 2011.

## Παραπομπές


Πιντο
Πιντο
Κατηγορία:Πρόεδροι του Σάο Τομέ και Πρίνσιπε
Δήμος Φαλάνθου

Ο **Δήμος Φαλάνθου** ήταν διοικητική διαίρεση του Νόμου Αρκαδίας και υπήρξε δύο φορές. Την πρώτη περίοδο 1833 - 1912 και τη δεύτερη περίοδο 1999 - 2010.

## Ιστορικό Δήμου Φαλάνθου
Ο **Δήμος Φαλάνθου** αρχικά συστάθηκε μετά την Εθνική Παλλιγγενεσία. Συγκεκριμένα, επί αντιβασιλείας του Όθωνα, με το διάταγμα Δ3/1833, ο Νομός Αρκαδίας χωρίστηκε σε 4 Επαρχίες. Στην Επαρχία Μαντινείας αρχικά υπήρχαν 17 Δήμοι, μεταξύ των οποίων και ο Δήμος Φαλάνθου. Εν συνεχεία με το νόμο ΚΕ΄/ 5.12.1845, η Επαρχία Μαντινείας περιελάμβανε 9 Δήμους, με ένατο το Δήμο Φαλάνθου, ο οποίος διατηρήθηκε μέχρι το 1912.

Με τις διοικητικές μεταρρυθμίσεις του Ελευθερίου Βενιζέλου έπαψε να υφίσταται και επανασυστάθηκε με το Πρόγραμμα «Καποδίστρια» από τη συνένωση Κοινοτήτων και οικισμών της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Τρίπολης, ως Δημοτική Ενότητα Φαλάνθου. Βρισκόταν  στο κέντρο περίπου του νομού, στο όρος Μαίναλο και έδρα του ήταν το χωριό Δαβιά.

## Δήμος Φαλάνθου: 1833
Το 1833, ο Δήμος Φαλάνθου είχε συνολικό πληθυσμό 1.871 κατοίκους.

::*Φάλανθος (Αρκουδόρευμα) 	 [749]
::*Πιάνα (Ανεμώσα) 		 [269]
::*Λυμποβίσι 			 [170]
::*Χρυσοβίτζι 			 [683]

## Δήμος Φαλάνθου: 1999 - 2010
Ο Δήμος περιλάμβανε 7 Δημοτικά Διαμερίσματα:
: ** Δ.Δ. Τσελεπάκου **
::* η Δαβιά
::* η Κάτω Δαβιά
::* ο Τσελεπάκος
: ** Δ.Δ. Αλωνισταίνης  ** -- η Αλωνίσταινα
: ** Δ.Δ. Μαινάλου  ** -- το Μαίναλο
: ** Δ.Δ. Πιάνας  ** -- η Πιάνα
: ** Δ.Δ. Ροεινού  ** -- το Ροεινό
: ** Δ.Δ. Σιλίμνης  ** -- η Σιλίμνα
: ** Δ.Δ. Χρυσοβιτσίου **
::* το Χρυσοβίτσι
::* τα Μανταίικα

## Διοικητικές μεταβολές Δήμου Φαλάνθου

## Δείτε επίσης

* Δημοτική Ενότητα Φαλάνθου

## Εξωτερικοί σύνδεσμοι
*Δήμος Φαλάνθου
*Πιάνα Αρκαδίας 
*Ένωση των Απανταχού Μανταίων - Γενεαλογικό Δέντρο
*Σιλίμνα - Αρκαδίας 

## Παραπομπές


## Χάρτης περιοχής


Κατηγορία:Παλαιότεροι δήμοι της Ελλάδας
Κατηγορία:Δήμοι της περιφερειακής ενότητας Αρκαδίας
Κατηγορία:Τρίπολη Αρκαδίας
Συνθήκη Κωνσταντινούπολης

Ο όρος **Συνθήκη Κωνσταντινούπολης** ή *Συνθήκη Κωνσταντινουπόλεως* μπορεί να αναφέρεται στις ακόλουθες επιμέρους συνθήκες:

* Συνθήκη Κωνσταντινούπολης (1479)
* Συνθήκη Κωνσταντινούπολης (1482)
* Συνθήκη Κωνσταντινούπολης (1502)
* Συνθήκη Κωνσταντινούπολης (1738)
* Συνθήκη Κωνσταντινούπολης (1783)
* Συνθήκη Κωνσταντινούπολης (1800)
* Συνθήκη Κωνσταντινούπολης (1819)
* Συνθήκη Κωνσταντινούπολης (1832)
* Συνθήκη Κωνσταντινούπολης (1840)
* Συνθήκη Κωνσταντινούπολης (1854)
* Συνθήκη Κωνσταντινούπολης (1878)
* Συμφωνία Κωνσταντινούπολης (1881) (διμερής μεταξύ Ελλάδας - Οθωμανικής Αυτοκρατορίας)
* Συνθήκη Κωνσταντινούπολης (1897)
* Συνθήκη Κωνσταντινούπολης (1913)

## Επίσης δείτε
* Διεθνής Διάσκεψη Κωνσταντινούπολης (1876-1877)
Χημικά όπλα

Με τον όρο **χημικά όπλα** και παλαιότερα ***πολεμικά αέρια*** ή ***χημικά αέρια*** χαρακτηρίζονται οι πάσης φύσεως χημικές ουσίες που μπορούν να μετατραπούν σε αέρια, ατμούς, σταγονίδια ή σκόνη προκειμένου σε πολεμική χρήση να καταστήσουν τον αέρα ακατάλληλο προς αναπνοή. Ο δε πόλεμος που επιχειρείται με τέτοια μέσα χαρακτηρίζεται χημικός πόλεμος.
* Σε ειρηνική περίοδο οι ίδιες  αυτές χημικές ουσίες χαρακτηρίζονται «επικίνδυνα αέρια» ή «δηλητηριώδη αέρια».

## Δίκαιο του Πολέμου
Η Σύμβαση της Χάγης του 1907 απαγορεύει μεταξύ άλλων:η χρήση δηλητηρίων ή δηλητηριασμένων όπλων όπως επίσης σε άλλες διεθνείς συμβάσεις απαγορεύονται η χρήση βλημάτων κάτω των 400 γρ. που φέρουν εκρηκτική γέμιση, η χρήση ασφυκτικών ή δηλητηριωδών αερίων και η λεηλασία.

## Είδη χημικών όπλων
Ανάλογα της φύσης τους και των βλαβών που επιφέρουν στον ανθρώπινο οργανισμό τα χημικά όπλα διακρίνονται στις ακόλουθες κατηγορίες:

* Ασφυξιογόνα αέρια ή *αποπνικτικά αέρια*
* Κνιδογόνα αέρια ή καυστικά αέρια
* Ερεθιστικά αέρια,που διακρίνονται σε δακρυγόνα και σε πταρμογόνα
* Τοξικά αέρια
* Εκρηκτικά αέρια, και
* Καπνογόνα

Επίσης τα χημικά όπλα εκτός της παραπάνω ταξινόμησης διακρίνονται επιπλέον και ανάλογα του χρόνου προσβολής και ενέργειας επίδρασης στον ανθρώπινο οργανισμό σε:

# Αέρια πτητικά ή παροδικής ενέργειας και σε
# Αέρια μέτριας διάρκειας (μερικών ωρών)

## Παραπομπές


*
Κατηγορία:Επακόλουθα πολέμου
Μιγκέλ Τροβοάντα

Ο **Μιγκέλ Τροβοάντα** (*Miguel dos Anjos da Cunha Lisboa Trovoada*, 1936-) είναι πολιτικός από το Σάο Τομέ και Πρίνσιπε. Διετέλεσε Πρόεδρος της χώρας κατά τα πρώτα χρόνια του πολυκομματισμού (1991 -2001) και Πρωθυπουργός νωρίτερα, από το 1975 ως το 1979. Ο γιος του, Πατρίς Τροβοάντα είναι επίσης πολιτικός.

## Βιογραφία
Γεννήθηκε στις 27 Δεκεμβρίου του 1936στην πόλη Σάο Τομέ και ολοκλήρωσε τη Μέση Εκπαίδευση στην Ανγκόλα. Στη συνέχεια ακολούθησε σπουδές Νομικής στο Πανεπιστήμιο της Λισαβώνας, στην Πορτογαλία. Το 1960 μαζί με τον πρώην συμφοιτητή του Μανουέλ Πίντο ντα Κόστα ίδρυσε την Επιτροπή για την Απελευθέρωση του Σάο Τομέ και Πρίνσιπε (CLSTP). Η τελευταία μετονομάστηκε το 1972 σε Κίνημα για την Απελευθέρωση του Σάο Τομέ και Πρίνσιπε και λειτουργούσε με έδρα την Γκαμπόν. Ο Τροβοάντα ανέλαβε τα εξωτερικά ζητήματα την περίοδο από το 1961 ως το 1975. Μάλιστα, ο ρόλος του υπήρξε θεμελιώδης για αναγνώριση του Κινήματος από τον Οργανισμό Αφρικανικής Ενότητας (OAU) το 1972.

## Πρωθυπουργός
Ο Τροβοάντα υπηρέτησε στο αξίωμα του πρώτου στην ιστορία της νησιωτικής χώρας πρωθυπουργού. Ανέλαβε καθήκοντα στις 12 Ιουλίου του 1975, ταυτόχρονα με την ανεξαρτησία της χώρας από την Πορτογαλία. Οι σχέσεις του όμως με τον πρόεδρο Μανουέλ Πίντο ντα Κόστα επιδεινώθηκαν και το 1979 ο τελευταίος κατήργησε τη θέση του Πρωθυπουργού και στη συνέχεια επέβαλε μονοκομματικό καθεστώς. Λίγους μήνες αργότερα, ο Τροβοάντα κατηγορήθηκε για σχεδιασμό ανατροπής της κυβέρνησης και συνελήφθη. Φυλακίστηκε για 21 μήνες και στη συνέχεια έζησε εξόριστος στη Γαλλία ως το 1990. 

## Θητείες στην προεδρία του κράτους
Έπειτα από την υιοθέτηση νέου Συντάγματος το 1990, που άνοιξε το δρόμο για τον πολυκομματισμό, ο Τροβοάντα επέστρεψε από την εξορία και κατήλθε υποψήφιος (ως ανεξάρτητος) για το προεδρικό αξίωμα. Στις πρώτες πολυκομματικές προεδρικές εκλογές για το Σάο Τομέ και Πρίνσιπε, εξελέγη Πρόεδρος με 81% των ψήφων στις 3 Μαρτίου του 1991 και επανεξελέγη με το νεοσυσταθέν από τον ίδιο κόμμα Ανεξάρτητη Δημοκρατική Δράση (ADI) , στις επόμενες, στο δεύτερο γύρο, στις 21 Ιουλίου του 1996. Στις εκλογές του 1996 ο Τροβοάντα έλαβε στο δέυτερο γύρο 52,7% έναντι 47,3% για τον Πίντο ντα Κόστα. Στον πρώτο γύρο, ο οποίος είχε διεξαχθεί στις 30 Ιουνίου του 1996, ο Τροβοάντα είχε προηγηθεί οριακά με 40, 9% έναντι 39,1 για τον Πίντο ντα Κόστα.

## Πραξικόπημα
Στις 15 Αυγούστου του 1995 η κυβέρνησή του ανατράπηκε με στρατιωτικό πραξικόπημα, έπειτα όμως από διαπραγματεύσεις ο ίδιος αποκαταστάθηκε στην προεδρία, στις 21 Αυγούστου του ιδίου έτους. Η δεύτερη θητεία του στο ύπατο αξίωμα τερματίστηκε στις 3 Σεπτεμβρίου του 2001 . Τον διαδέχθηκε στην προεδρία της χώρας ο Φραντίκε ντε Μενέζες.

## Παραπομπές


## Πηγές
* Ιστορία του Σάο Τομέ και Πρίνσιπε
* Χρονολόγιο Ιστορίας του Σάο Τομέ και Πρίνσιπε

## Εξωτερικοί σύνδεσμοι
* 

Κατηγορία:Πρόεδροι του Σάο Τομέ και Πρίνσιπε
Κατηγορία:Πρωθυπουργοί του Σάο Τομέ και Πρίνσιπε
Κράτης ο Λευκονοεύς

Ο **Κράτης ο Λευκονοεύς** ήταν αρχαίος Έλληνας γλύπτης, υιός του Παμφίλου, που έζησε και γεννήθηκε στη Λευκονόη της Αττικής. Έργο του αποκαλύφθηκε εντοιχισμένο στην εκκλησία των Αγίων Θεοδώρων στην Ανθούπολη. Πρόκειται για άγαλμα αφιερωμένο στον Απόλλωνα. Στο βάθρο του αγάλματος αποκαλύφθηκε από τον Κυριάκο Πιττάκη η επιγραφή:

[Α]πολλώνι
[Κ]ράτης Παμφίλου
Λευκονοεύς

## Παραπομπές


Κατηγορία:Αρχαίοι Έλληνες γλύπτες
Κύπελλο Ελλάδος ποδοσφαίρου ανδρών 1982-83

## Η διοργάνωση
Στην **41η** διοργάνωση του **κυπέλλου Ελλάδας 1982-83** μετείχαν συνολικά 74 ομάδες (18 Α' εθνικής, 40 Β' εθνικής και 16 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 5 ζευγάρια, ώστε οι ομάδες που θα συνέχιζαν να είναι 32. Για πρώτη φορά μετείχαν στη διοργάνωση ομάδες Γ' εθνικής, καθώς τη σαιζόν εκείνη δημιουργήθηκε η συγκεκριμένη εθνική κατηγορία.

Στον τελικό έφτασαν η ΑΕΚ και ο ΠΑΟΚ. Οι δύο ομάδες συναντήθηκαν για 4η συνεχόμενη χρονιά στο κύπελλο (τις τρεις προηγούμενες είχε προκριθεί ο ΠΑΟΚ), αλλά και 5 χρόνια μετά τη νίκη της ΑΕΚ στον τελικό του 1978. Η "Ένωση" στην πορεία της προς τον τελικό απέκλεισε μεταξύ άλλων τον Ολυμπιακό με 2 νίκες στον προημιτελικό και τον Ηρακλή δύσκολα με τον κανονισμό του εκτός έδρας γκολ στον ημιτελικό. Αντίθετα ο ΠΑΟΚ απέκλεισε μόνο μία ομάδα Α' εθνικής, την υποβιβασθείσα τη χρονιά εκείνη Ρόδο (ημιτελικός). Νωρίτερα ο Ολυμπιακός είχε αποκλείσει τον Παναθηναϊκό με εντυπωσιακή εμφάνιση στην παράταση.

Ο τελικός έγινε στο κατάμεστο Ολυμπιακό Στάδιο και ήταν ο πρώτος αγώνας ανάμεσα σε ελληνικές ομάδες που διεξήχθη στο στάδιο αυτό, καθώς είχαν προηγηθεί μόνο διεθνείς αγώνες του κυπέλλου Πρωταθλητριών και της εθνικής ομάδας. Εκεί η ΑΕΚ έφτασε στην κατάκτηση του κυπέλλου κερδίζοντας με σκορ 2-0, ενώ θα έπρεπε να περιμένει άλλα 13 χρόνια μέχρι να το κατακτήσει ξανά. Πρώτος σκόρερ της διοργάνωσης αναδείχθηκε ο Θωμάς Μαύρος που σημείωσε 12 γκολ.

## Οι αγώνες

1 Ο επαναληπτικός προημιτελικός ΠΑΟΚ - Παναργειακού δεν διεξήχθη γιατί ο Παναργειακός κρίθηκε ένοχος για υπόθεση δωροδοκίας σε αγώνα του για το πρωτάθλημα της Γ΄ Εθνικής και αποβλήθηκε από όλες τις διοργανώσεις.

## Ο τελικός

*Αθήνα, Ολυμπιακό Στάδιο, Τετάρτη 29 Ιουνίου 1983
*24px **[[Α.Ε.Κ. (ποδόσφαιρο)|ΑΕΚ]]** - 24px ΠΑΟΚ **2-0** (ημίχρονο: 1-0)
***Σκόρερς**: Μαύρος (27'  σουτ), Βλάχος (80'  σουτ)
***Διαιτητής**: Αντώνης Βασσάρας (Θεσσαλονίκης) -- Επόπτες: Κουναλάκης, Γερμανάκος
***Εισιτήρια**: 72.240
***Τηλεοπτική μετάδοση**: ΕΡΤ 2 (Γιάννης Αργυρίου)

## Παραπομπές


## Πηγές
*Greece - Cup Data (from Quarterfinals on) rsssf.com

Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1982-1983
Αεροστάθμη

thumbΜε τον όρο **αεροστάθμη** (κοινώς αλφάδι), αναφερόμαστε σε ένα ειδικό τεχνικό όργανο με το οποίο ελέγχεται η οριζοντίωση ενός επίπέδου, καθώς και η ακριβής κάθετη διάταξή του. Αποτελείται από ένα γυάλινο σωλήνα ευθύ ή ελαφρά κεκαμμένο, ή γυάλινη κάψα πλήρη ευκίνητου υγρού (αιθέρα ή οινόπνευμα) εντός του οποίου υφίσταται μικρή σχετικά φυσαλίδα αέρος ή άλλου μη αναμειγνυόμενου ρευστού (π.χ. Θειικός αιθέρας). Ο σωλήνας αυτός φέρεται υπό μορφή θήκης συνήθως σε κανόνα. Κάθε τέτοιος κανόνας περιλαμβάνει συνήθως δύο ή τρεις τέτοιες αεροστάθμες σε διαφορετικές θέσεις ως προς το διάμηκες αυτού (παράλληλα, κάθετα ή υπό γωνία 45°).

Η αεροστάθμη εφευρέθηκε, στη σημερινή του μορφή, το 1660 ή το 1661 από τον Γάλλο συγγραφέα, φυσικό και χαρτογράφο Μ. Τεβενό (Melchisédech Thévenot) και χρησιμοποιείται ευρύτατα για αλφαδιασμούς τόσο σε οικοδομικές και άλλες τεχνικές δραστηριότητες. όσο επίσης και ως φερόμενο εξάρτημα επιστημονικών, φωτογραφικών, κινηματογραφικών κ.λπ. συσκευών για την εξασφάλιση απαιτούμενης οριζοντίωσής τους. Η αεροστάθμη τύπου κάψας φέρει μικρό κύκλο εντός του οποίου κεντράρεται η φυσαλίδα.

Πρέπει να σημειωθεί ότι η αεροστάθμη είναι ο κυριότερος τύπος από τα αλφάδια που υπάρχουν, και χρησιμοποιείται και σε μεγαλύτερη έκταση. Υπάρχουν όμως και το αλφάδι του οικοδόμου (ή αλλιώς ξυλαλφάδι), καθώς και το αλφάδι του αμμοκονιαστή.

## Πηγές
* *Εγκυκλοπαίδεια Πάπυρος Larousse Britannica*, τόμ. 3ος, σελ. 142

## Δείτε επίσης
*Νήμα της στάθμης

## Παραπομπές


## Εξωτερικοί σύνδεσμοι
* 

Κατηγορία:Όργανα μέτρησης
Κατηγορία:Τοπογραφία
Κατηγορία:Γεωδαισία
Τίβολι (λούνα παρκ)

thumb|250px
Οι **Κήποι Τίβολι** (*Tivoli*) είναι ένας διάσημος κήπος λούνα παρκ στην Κοπεγχάγη. Η ονομασία προέρχεται από την ιταλική πόλη Τίβολι. Το πάρκο άνοιξε στις 15 Αυγούστου 1843 και είναι σήμερα το δεύτερο παλαιότερο λούνα παρκ διεθνώς.  

Τα παιχνίδια βρίσκονται σε λειτουργία κατά τους θερινούς μήνες ενώ το πάρκο ανοίγει και κατά την περίοδο των Χριστουγέννων, όπου διοργανώνεται ένα χριστουγεννιάτικο παζάρι καθώς και διάφορες άλλες εκδηλώσεις και συναυλίες. Το Τίβολι είναι από τα σημαντικότερα αξιοθέατα της πόλης. Συγκεντρώνει 3 εκατομμύρια επισκέπτες το χρόνο, ενώ ο συνολικός αριθμός τους από την ημέρα που άνοιξε ανέρχεται στα 280 εκατομμύρια.

## Εξωτερικοί σύνδεσμοι
* 

Κατηγορία:Πάρκα αναψυχής
Κατηγορία:Κοπεγχάγη
Κανάλια Κέρκυρας

Τα **Κανάλια** είναι δημοτικό διαμέρισμα του δήμου Κερκυραίων. 

## Ιστορία
Πριν υπαχθούν στον δήμο Κερκυραίων τα Κανάλια ήταν κοινότητα που προέκυψε από την συγχώνευση των τριών κοινοτήτων, Αρβανιτοκάναλου, Ρωμαίικου καναλιού και Αγίας Ελένης. Όταν έγινε η ένωση των κοινοτήτων συμπεριλήφθηκαν οι περιοχές Καντακαλού, Αγίας Βουργής, Καλλιθέας, Ραδιοφωνικού Σταθμού, η περιοχή μέχρι τά Τρία Γεφύρια, η περιοχή μέχρι τήν Αλεπού καί η περιοχή μέχρι την κοινότητα Βυρού(Βρυώνη).

## Τοπωνύμιο
Το όνομα Κανάλια η περιοχή το έλαβε, διότι κατά τα χρόνια τού Μεσαίωνα και κατά την Ενετική κυριαρχία κατασκευάστηκε στην Κέρκυρα διώρυγα (κανάλι), η οποία συνέδεε την λιμνοθάλασσα του Χαλικιόπουλου, η οποία τότε ήταν το εμπορικό λιμάνι της Κέρκυρας, με το Ιόνιο Πέλαγος ενώνοντας την ανατολική ακτή τής Κέρκυρας με την δυτική.

Η διώρυγα ακόμα χρησίμευε σαν αμυντικό μέσο προστασία των πλοίων από πειρατές και επιδρομείς όταν δέχονταν επίθεση στην ανοικτή θάλασσα τού Ιονίου Πελάγους. Τότε τα καράβια έμπαιναν στην διώρυγα και έβγαιναν στο λιμάνι αποφεύγοντας τα εχθρικά πλοία. Σήμερα η διώρυγα αυτή δεν υπάρχει. Φαίνεται όμως σε βιβλία της εποχής και τα διάφορα χειρόγραφα περιηγητών και ιστορικών οι οποίοι επισκέφτηκαν την Κέρκυρα κατά τον 12ο ως τον 15ν αιώνα.

Η κοινότητα τού Αρβανιτοκάναλου ονομάστηκε έτσι από τους Βορειοηπειρώτες πρόσφυγες που την κατοίκησαν μετά την δίωξή τους από το κομμουνιστικό καθεστώς τής Αλβανίας. Η περιοχή αυτή περιλαμβάνει την περιοχή γύρω από την εκκλησία τού Αγίου Νικολάου. Η κοινότητα τού Ρωμαίικου Καναλιού, ονομάστηκε έτσι για να διαχωριστεί από την κοινότητα τού Αρβανιτοκάναλου, διότι κατοικείται από Κερκυραίους ντόπιου (Ρωμιούς). Η κοινότητα τής Αγίας Ελένης ονομάστηκε από την εκκλησία τής Αγίας Ελένης η οποία υπάρχει στα Κανάλια.

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Επαναστατικός ντεφαιτισμός

Ο **επαναστατικός ντεφαιτισμός** (αγγλ. "revolutionary defeatism", από την αγγλική λέξη *defeat* που σημαίνει *ήττα*) είναι η θεωρία που υποστηρίζει ότι σε περίπτωση που ένας πόλεμος που διεξάγεται είναι ιμπεριαλιστικός και από τα δύο μέρη, οι επαναστάτες και των δύο μερών θα πρέπει να προσπαθήσουν να μετατρέψουν τον εθνικό πόλεμο σε εμφύλιο, συναδελφωμένοι με τους στρατιώτες του «εχθρού» και ανατρέποντας τις αστικές κυβερνήσεις τους. Ο Λένιν δίδασκε πως το προλεταριάτο πρέπει να εύχεται τη στρατιωτική ήττα της δικής "του" κυβέρνησης στον ιμπεριαλιστικό πόλεμο, με την έννοια ότι αυτή η ήττα θα διευκόλυνε την εξέγερση για την ανατροπή της άρχουσας τάξης.

Καθ' όλη τη διάρκεια του Β’ Παγκοσμίου Πολέμου και σ' ολόκληρο τον κόσμο οι μόνοι που αγωνίστηκαν κάτω από τις αρχές του επαναστατικού ντεφαιτισμού ήταν στην Ελλάδα η διεθνιστική ομάδα του Άγι Στίνα -στην οποία συμμετείχαν μεταξύ άλλων ο Καστοριάδης, ο Ταμτάκος κι ο Βουρσούκης- καθώς και λίγοι Ιταλοί «μπορντιγκιστές» (από τον ηγέτη τους Μπορντίγκα), μερικές μικροομάδες Τροτσκιστών και μεμονωμένα άτομα. Θεωρώντας ότι ο πόλεμος ήταν ιμπεριαλιστικός και από την πλευρά του Άξονα και από την πλευρά των Συμμάχων στάθηκαν εχθρικά απέναντι στα κινήματα αντίστασης των κατεχόμενων χωρών από τους Γερμανούς. Ο Άγις Στίνας έγραψε ότι ο ελληνικός λαός "έπρεπε να αγκαλιάσει (στην Κατοχή) τους Γερμανούς φαντάρους", γιατί ήσαν προλετάριοι και να τους πάρει με το μέρος του, ενάντια στον Χίτλερ.

## Πηγές
* Στίνας Άγις, *Επαναστατικός ντεφαιτισμός στην Ελλάδα* (1946) μπροσούρα, 20 σελίδες
* ΑΡΧΕΙΟ ΑΓΙ ΣΤΙΝΑ: ΕΑΜ - ΕΛΑΣ - ΟΠΛΑ

Κατηγορία:Λελινισμός
Κατηγορία:Κομμουνιστική ορολογία
Κύπελλο Ελλάδος ποδοσφαίρου ανδρών 1994-95

Το **κύπελλο Ελλάδος 1994-95** διεξήχθη σε 6 γύρους, συμπεριλαμβανομένου του τελικού. Ήταν η 53η διοργάνωση του θεσμού. Μετείχαν συνολικά 72 ομάδες (18 Α΄ εθνικής, 18 Β΄ εθνικής και 36 Γ΄ Εθνικής Κατηγορίας).

Στον τελικό έφτασαν για δεύτερη συνεχόμενη χρονιά ο Παναθηναϊκός και η ΑΕΚ, μάλιστα ο πρώτος διά πυρός και σιδήρου, καθώς στη πορεία του απέκλεισε μεταξύ άλλων την Ξάνθη με γκολ που πέτυχε στο τελευταίο λεπτό της παράτασης, αλλά και τον Ολυμπιακό με ένα γκολ στο τελευταίο λεπτό του αγώνα με τον κανονισμό του εκτός έδρας γκολ.

Ο τελικός του 1995 παραμένει αλησμόνητος, αλλά για τους λάθος λόγους, καθώς στιγματίστηκε από επεισόδια εντός και εκτός αγωνιστικού χώρου, από τη στιγμή και μετά που ο διαιτητής Φίλιππος Μπάκας σφύριξε αμφισβητούμενο πέναλτι υπέρ του Παναθηναϊκού ένα λεπτό πριν το τέλος της παράτασης. Ακολούθησαν διαμαρτυρίες, αποβολές, συμπλοκές οπαδών και αστυνομική επιχείρηση υπό τον Αττικάρχη Νίκο Χατζάκη (έγιναν 21 συλλήψεις και εκατοντάδες προσαγωγές), ενώ ορισμένοι ποδοσφαιριστές της ΑΕΚ αρνήθηκαν να παραστούν στην απονομή που ακολούθησε.

Ο ρέφερι γλύτωσε από τους παίκτες της Ένωσης με ένα σκισμένο μανίκι αλλά λίγες ημέρες αργότερα ομάδα αγνώστων του επιτέθηκε με αποτέλεσμα να διακομισθεί στο νοσοκομείο. Ο Δημήτρης Μελισσανίδης (τότε πρόεδρος της ΑΕΚ) συνομίλησε με τον Φίλιππο Μπάκα λίγα εικοσιτετράωρα μετά τον τελικό και μία από τις πιο απίστευτες στιχομυθίες του ελληνικού αθλητισμού έλαβε χώρα ζωντανά στον τηλεοπτικό σταθμό *ΣΚΑΙ*. Στην ερώτηση του δημοσιογράφου, «*Πείτε μας, κύριε Μπάκα, ποιος ευθύνεται για τον ξυλοδαρμό σας;*», ο διαιτητής είπε: «*Ξέρει ο κύριος Μελισσανίδης...*». Ο Μελισσανίδης απάντησε λέγοντας: «*Αυτό που ξέρω εγώ, κύριε Μπάκα, είναι ότι βγαίνετε στα κανάλια με το κόκκινο βρακί και το δείχνετε σαν τη Μπριζίτ Μπαρντό σε όλη την Ελλάδα.*».

## Οι αγώνες

## Ο τελικός

* Αθήνα, Ολυμπιακό Στάδιο, Τετάρτη 19 Απριλίου 1995
* 24px **[[Παναθηναϊκός (ποδόσφαιρο)|Παναθηναϊκός]]** -  ΑΕΚ **1-0** (**[[παράταση]]** - κανονικός αγώνας και ημίχρονο: 0-0)
* **Σκόρερ**: Βαζέχα (120' 13px|Πετυχημένο πέναλτι)
* **Χαμένο [[Πέναλτι (ποδόσφαιρο)|πέναλτι]]**: 6' 13px|Χαμένο Σαραβάκος (άουτ)
* **Αποβολές**: 115' 10px Μανωλάς, 115' 10px M. Βλάχος
* **Διαιτητής**: Φίλιππος Μπάκας (Θεσσαλονίκης) -- Επόπτες: Κεχαγιάς, Μποζατζίδης
* **Εισιτήρια**: 60.777
* **Τηλεοπτική μετάδοση**: ΑΝΤ1 (Μιχάλης Τσώχος)

## Παραπομπές


Κατηγορία:Κύπελλο Ελλάδας (ποδόσφαιρο ανδρών)
Κατηγορία:Εγχώρια ποδοσφαιρικά κύπελλα 1994-1995